Document ID: 32005D0708

DEĊIŻJONI TAL-PARLAMENT EWROPEW U TAL-KUNSILL
tas-7 ta' Settembru 2005
dwar ir-reviżjoni tal-perspettiva finanzjarja 2000-2006
(2005/708/KE)
IL-PARLAMENT EWROPEW U L-KUNSILL TA’ L-UNJONI EWROPEA,
Wara li kkunsidraw it-Trattat li jwaqqaf il-Komunità Ewropea,
Wara li kkunsidraw il-Ftehim Interistituzzjonali (IIA) tas-6 ta’ Mejju 1999 bejn il-Parlament Ewropew, il-Kunsill u l-Kummissjoni dwar id-dixxiplina tal-baġit u titjib tal-proċedura tal-baġit (1), u b’mod partikolari l-punti 19, 20 u 21 tiegħu,
Wara li kkunsidraw id-deċiżjoni 2003/430/KE tal-Parlament Ewropew u tal-Kunsill tad-19 ta' Mejju 2003 dwar ir-reviżjoni tal-perspettiva finanzjarja (2),
Wara li kkunsidraw il-proposta mill-Kummissjoni,
Jaġixxu skond il-proċedura stabbilita fil-ħames subparagrafu ta’ l-Artikolu 272(9) tat-Trattat (3),
Billi:
Ir-riforma tal-politika agrikola komuni adottata mill-Kunsill f’Settembru 2003 (4) jipprovdi għal tnaqqis fil-ħlasijiet diretti (“modulazzjoni”) biex tiffinanzja politika għall-iżvilupp rurali biex jinkiseb bilanċ aħjar bejn l-għodod ta’ politika diżinnjati biex jippromwovu agrikoltura sostenibbli u dawk diżinjati biex jippromwovu żvilupp rurali u biex jiffinanzjaw miżuri addizjonali għall-iżvilupp rurali. Il-perspettiva finanzjarja stipulata fl-Anness I tal-Ftehim Interistituzzjonali dwar id-dixxiplina baġitarja u t-titjib tal-proċeduri baġitarji kif riveduti mid-Deċiżjoni 2003/430/KE tal-Parlament Ewropew u tal-Kunsill, minn hawn ‘il quddiem “il-perspettiva finanzjarja”, għandha għalhekk tkun emendata sabiex tieħu in konsiderazzjoni l-effett tal-“modulazzjoni” għas-sena 2006. Bħala konsegwenza, approprjazzjonijiet għall-impenn mis-sottointestatura 1a “Politika Agrikola Komuni” jistgħu jintużaw biex jiffinanzjaw miżuri addizzjonali taħt is-sottointestatura 1b “Żvilupp rurali”, bl-ebda bidla fl-ogħla limitu ta’ l-intestatura 1 “Agrikoltura”.
IDDEĊIDEW KIF ĠEJ:
Artikolu 1
Il-perspettiva finanzjarja hija riveduta kif ġej:
a)
il-figura għas-sottointestatura “Politika Agrikola Komuni” għandha titnaqqas fl-2006 bl-ammont korrispondenti għall-modulazzjoni;
Ammonti mnaqsa għall-Politika Agrikola Komuni
2006
miljuni f' € bil-prezzijiet ta’ l-1999
- 570
miljuni f' € bil-prezzijiet ta’ l-2006
- 655
b)
il-figura għas-sottointestatura 1b “Żvilupp Rurali” għandha tiżdied fl-2006 bl-ammont korrispondentigħall-modulazzjoni;
Ammonti miżjuda fl-Iżviluppi Rurali
2006
miljuni f' € bil-prezzijiet ta’ l-1999
+ 570
miljuni f' € bil-prezzijiet ta’ l-2006
+ 655
Artikolu 2
1. Il-perspettiva finanzjarja li tirriżulta għall-Unjoni Ewropea, fi prezzijiet ta’ l-1999, hija stipulata fit-Tabelli 1a u 1b fl-Anness.
2. Il-perspettiva finanzjarja korrispondenti li tirriżulta mill-aġġustament tekniku għall-2005, fi qbil mal-movimenti tad-Dħul Gross Nazzjonali (GNI) u l-prezzijiet, hija stipulata fit-Tabella 2a u 2b fl-Anness.
Artikolu 3
Din id-deċiżjoni hija pubblikata fil-Ġurnal Uffiċjali ta' l-Unjoni Ewropea.
Magħmul fi Strasburgu, nhar is-7 ta' Settembru 2005.

Labels: 15